Burjassot comptarà amb 35 contenidors nous per a l’oli domèstic
2025-07-24

La pluja no ha sigut impediment perquè, aquest matí de dimecres, l’Ajuntament de Burjassot, a través de la Regidoria de Serveis Municipals, dirigida per Manuel Pérez Menero, informe a la ciutadania dels nous contenidors que s’instal·laran en el municipi: els d’oli usat que es genera en les llars, concretament, el de cuinar.

En total, tal com han assenyalat fonts municipals, s’instal·laran 35 contenidors en els diferents barris del municipi, a partir del dijous 5 de desembre, amb l’objectiu “que totes les ciutadanes i ciutadans puguen depositar aquest residu que es genera en les llars d’una manera fàcil i còmoda i sense necessitat d’eixir del seu entorn”, tal com ha assenyalat l’alcalde de Burjassot, Rafa García, qui també ha destacat que “depositant l’oli domèstic usat en els contenidors ajudem a reduir les males olors en les nostres pròpies llars i, a l’una, es produeix una millora en el manteniment de la xarxa de clavegueram i es facilita la depuració d’aigua residual, cuidant amb això el nostre medi ambient d’una manera activa”.

El Consistori ha editat uns díptics que, acompanyats d’un embut, s’han repartit a les persones que s’han passat pel punt informatiu. La idea es posar l’embut en una botella de plàstic per a depositar l’oli usat per a, una vegada plena la botella i tancada, depositar-les en els contenidors habilitats.

La campanya informativa també estarà visible, el dimecres 11 de desembre, a la porta de l’Ajuntament.